stanford-oval/wikipedia huggingface dataset:
Sequoyah
Cherokeen tavumerkit

Sequoyah ei osannut puhua eikä kirjoittaa englantia mutta tuli vakuuttuneeksi siitä, että eurooppalaisten menestyksen salaisuus oli kirjoitustaito, joka mahdollisti tiedon tallentamisen ja välittämisen paremmin kuin kuulopuhe. Kirjakielen kehittämisestä tuli Sequoyahlle pakkomielle, ja lopulta jopa hänen vaimonsa yritti tuhota tämän kirjoituksia, koska katsoi niiden vievän turhan paljon aikaa, joka olisi pitänyt käyttää perheen hoitamiseen.
Sequoyah aloitti cherokeen kirjoitusjärjestelmän kehittämisen sanamerkeistä eli piktogrammeista, mutta siirtyi sitten tavumerkkeihin. Vuonna 1821 hän sai valmiiksi 86 tavumerkin järjestelmän. Se tuli maan eri osissa asuvien cherokeiden käyttöön, sitä opetettiin kouluissa, ja sillä julkaistiin sanomalehteä. Cherokee oli ensimmäisiä intiaanikieliä, jolla oli toimiva kirjoitusjärjestelmä.
Saatuaan tavumerkistönsä valmiiksi Sequoyah kutsui koolle naapureita ja ystäviä esitelläkseen keksintönsä. Aluksi he pitivät kirjoitusta jopa noituutena. Sequoyah otti kuitenkin avukseen kuusivuotiaan tyttärensä Ahyokan, jonka hän lähetti pois väkijoukon luota. Sittn hän pyysi väkijoukolta sanaa, jonka hän kirjoitti ylös. Kun tytär kutsuttiin takaisin ja tämä luki sanan ääneen, yhteisön johtajat vakuuttuivat siitä, että Sequoyah’n keksinnössä olisi jotain hyötyä. Vuoden kuluttua cherokee-yhteisön lukutaitoisuus oli kolme kertaa suurempi kuin lähialueen eurooppalaistaustaisten.
Cherokee Phoenix perustettiin vuonna 1828. Lehti käyttää edelleen cherokeen kirjoitusjärjestelmää. Myös lähetyssaarnaajat alkoivat käyttää tavukirjoitusta ja käänsivät Raamatun ja kokoelman virsiä cherokeeksi käyttäen Sequoyah’n tavukirjoitusta.
Muu toiminta

Sequoyah muutti 1824 nykyisen Arkansasin alueelle. Syytä ei tiedetä, mutta oletettavasti hän halusi kauemmas Yhdysvaltain liittovaltion hallinnosta, joka vaikeutti alkuperäiskansojen elämää koko ajan enemmän. Toisaalta hän saattoi olla kiinnostunut harvaan asutun alueen kasoittamisesta cherokee-yhteisöllä.
Seuoyah matkusti vuonna 1828 Washingtoniin delegaatiossa, jonka tavoite oli estää Mississipijoen itäpuolella vielä asuvien intiaanien pakkosiirrot. Siinä ei kuitenkaan onnistuttu.
Viimeiset vuodet

George Lowery, Sequoyahn serkku, joka puhui sekä cherokeeta että englantia, kirjoitti tämän elämäkerran vuonna 1835.
Vuonna 1841 Sequoyah lähti etelään kohti Meksikoa tavoitteenaan löytää huhuttu cherokee-yhteisö, joka oli ajautunut erilleen muista ja jonka Sequoyah halusi tuoda kotiin. Hän ei kuitenkaan palannut tältä matkalta. Sequoyahn kuolemasta ei ole varmaa tietoa, mutta oletettavasti hän kuoli matkalla kohti Meksikoa. Kuolinvuodeksi mainitaan usein 1843.
Merkitys ja muistaminen

Sequoyah oli ensimmäinen Amerikan alkuperäisväestöön kuulunut henkilö, joka oli kehittänyt alkuperäiskielelle oman kirjoitusjärjestelmän sitten Väli-Amerikan siviilisaatioiden. Hänet tunnustettiin osaksi Yhdysvaltain älymystöä ja hänen työnsä osoitti amerikkalaisille, että myös Euroopan ulkopuolelta tulevat voivat osoittaa neroutta ja että Amerikan alkuperäiskansat eivät olleet pelkkiä sivistymättömiä villi-ihmisiä.
Sequoyah oli myös ensimmäinen tunnettu henkilö, joka loi kirjoitusjärjestelmän kielelle huolimatta siitä, että oli itse täysin luku- ja kirjoitustaidoton. Sequoyah puhui koko elämänsä ajan pelkästään cherokeeta, vaikkaksin joidenkin tutkijoiden mukaan hän saattoi osata vähän englantia. Hän ei myöskään koskaan omaksunut länsimaisia tapoja tai uskontoa.
Sequoyahin syntymäpaikan lähellä on hänen elämäntyölleen omistettu museo, jota hallitsevat paikalliset cherokeet. Jättiläispunapuu (Sequoia sempervirens) sai tieteellisen nimensä Sequoyahin muistoksi.
Thomas Pulloppillil

Thomas Pulloppillil (s. 14. heinäkuuta 1954) on intialainen roomalaiskatolinen piispa. Hänet vihittiin papiksi 6. huhtikuuta 1981 ja nimitettiin perustetun Bongaigaonin hiippakunnan ensimmäiseksi piispaksi 10. toukokuuta 2000. Piispaksi vihkiminen seurasi 20. elokuuta. Pääkonsekraattorina toimi Thomas Menamparampil, jota avustivat Joseph Mittathany ja Robert Kerketta.
Tiira (lintutietopalvelu)

Tiira kaikille avoin lintutietopalvelu.
Tiira-havaintojärjestelmä on BirdLife Suomen ylläpitämä kaikille avoin lintutietopalvelu, jossa voi selata suomalaisia lintuhavaintoja ja pitää omaa lintuhavaintopäiväkirjaa. Tiira-lintutietopalvelu on tärkeä osa lintuyhdistysten suojelu- ja tutkimustyötä. Tiira avattiin 29. maaliskuuta 2006, ja havaintoja kertyi järjestelmään ensimmäisen vuoden aikana yli 1,9 miljoonaa, joista lähes 900 000 ilmoitettiin järjestelmään käyttäjien toimesta ja noin miljoona vietiin tietokantaan yhdistysten vanhoista havaintoarkistoista.
Tiirassa saavutettiin 30 miljoonan havainnon rajapyykki perjantaina 12. heinäkuuta 2024, kun Samuel Siltala tallensi havainnon neljästä valkoviklosta Joutsassa Haapasuon kosteikolla.
Aiheesta muualla

www.tiira.fi
Tilannehuone

Tilannehuone.fi on suomalainen, vuonna 2007 perustettu  
avoin verkkopalvelu, joka kokoaa yhteen eri tyyppisiä tilannekuvia pelastustoimen hälytyksistä Suomessa. Hälytyksiin sisältyy myös ilmoitinlaitteista tulleita ilmoituksia eli esimerkiksi automaattisia palohälytyksiä.
Toiminta

Hälytystiedot sivustolle tulevat Hätäkeskuslaitoksen rajapinnasta ja niitä täydennetään päivittyvillä uutislinkeillä. Osa hälytyksistä sisältää myös linkin avoimeen Liikennetilanne-palveluun.
Sivustolle voi luoda ilmaisen käyttäjätunnuksen, mutta sivustoa on mahdollista käyttää myös vierailijana. Eri hälytyksiä on mahdollista tarkastella karttapohjalta, jossa hälytystyyppiä vastaava ikoni on sijoitettu sijaintikunnan kohdalle, sekä listalta, jossa hälytykset ovat nähtävissä aikajärjestyksessä. Palveluun kuuluu myös Myrskyseuranta-osio. Sivustolle voi lähettää vinkin hälytystoimesta, mutta se edellyttää käyttäjätunnuksen käyttöä. Sivua ylläpitää yksityishenkilö Rami Mikkola.
Palveluun tehtiin tammikuussa 2018 yli 2 800 000 vierailua.
Palvelun pohjalta on luotu myös älypuhelinsovellus.
Myrskyseuranta

Osa verkkopalvelua on laajoihin myrskyihin, kuten kesän 2020 Päivö-myrsky, keskittyvä Myrskyseuranta-osio.
Aiheesta muualla

Tilannhuone.fi / 24h hälytyslista
Take My Body Close

| ”Take My Body Close” Velvet |
| --- | --- | --- |

Singlen tiedot
 Albumilta: The Queen
 Äänitetty : 2008
 Julkaistu: 27. elokuuta 2008
 Tyylilaji: dance, disko
 Kesto: 03.32
 Levy-yhtiö: Bonnier
Velvetin muut singlet
| ”Déjà Vu” 2008 | ”Take My Body Close” 2008 | ”The Queen” 2009 |
Take My Body Close on ruotsalaisen laulajan Velvetin kappale. Se julkaistiin singlenä 27. elokuuta 2008.
Versiot

Take My Body Close (Radio version)
Take My Body Close (Extended version)
Take My Body Close (Pitchline remix)
Take My Body Close (Pitchline radio remix)
Timo Laitinen (ampumaurheilija)

| Mitalit> Maa:  Suomi.Miesten ammunta.MM-kilpailut  | Mitalit> Maa:  Suomi.Miesten ammunta.MM-kilpailut  | Mitalit> Maa:  Suomi.Miesten ammunta.MM-kilpailut  | Maa:  Suomi> Miesten ammunta. |
| --- | --- | --- | --- |
|  Kultaa | Barcelona 1998 | skeet, joukkue |  |
| EM-kilpailut   | EM-kilpailut   | EM-kilpailut   |  |
|  Pronssia | Belgrad 2005 | skeet |  |
Timo Tapio Laitinen (s. 3. syyskuuta 1972 Juuka) on suomalainen haulikkoampuja, joka kilpailee skeet-ammunnassa. 182 senttimetriä pitkä ja 96 kilogrammaa painava Laitinen edustaa Ala-Hämeen Ampujia.
Laitinen kilpaili skeetissä vuoden 2000 kesäolympialaisissa Sydneyssä sijoittuen 23:nneksi. Vuoden 1998 MM-kilpailuista Barcelonasta Laitinen saavutti kultaa joukkuekilpailusta. Hän on osallistunut urallaan kymmenen kertaa MM-kilpailuihin. EM-kilpailuista Laitinen on saavuttanut pronssia vuodelta 2005 henkilökohtaisesta skeetistä. Hän on ollut mukana EM-kilpailuissa 11 kertaa.
Laitinen toimii poliisina Helsingin poliisilaitoksella. Hän toimii myös muun muassa Eetu Kallioisen valmentajana.
Titan (supertietokone)

| Titan |
| --- | --- |

Kehittäjä:  Cray
Tyyppi:  supertietokone
Mukana toimitettu käyttöjärjestelmä:  Cray Linux
Suoritin:  AMD Opteron, NVIDIA Kepler
Titan on Oak Ridge National Laboratoryssa sijaitseva Cray XK7 -mallin supertietokone. Tietokone oli maailman nopein vuonna 2012, kunnes seuraavana vuotena sen ohitti Tianhe-2.
Tietokone käyttää sekä AMD Opteron suorittimia että NVIDIA Kepler grafiikkasuorittimia GPGPU-laskentaan.
Käyttöjärjestelmänä on Crayn Linux-jakelu nimeltä Cray Linux.
Titan korvasi Jaguarin useiden päivityksien myötä.
Tietokone poistettiin käytöstä elokuussa 2019 ja purettiin kierrätettäväksi jotta tilaan voidaan asentaa tuleva eksaluokan supertietokone Frontier.
Aiheesta muualla

Titanin tiedot TOP-500-sivustolla (englanniksi)
Viralliset kotisivut (englanniksi)
Timo Laine (kauppaneuvos)

Timo Juhani Laine (s. 20. helmikuuta 1959 Loimaa) on suomalainen juristi ja pankinjohtaja, joka on saanut kauppaneuvoksen arvonimen.
Timo Laine syntyi teknikko Pekka Johannes Laineen ja liikkeenharjoittaja Eila Veera Anneli Sainiolan perheeseen. Hän avioitui 1984 Marjo Kristiina Vuokon kanssa. Laine tuli ylioppilaaksi Loimaan lukiosta 1978 ja valmistui oikeustieteen kandidaatiksi Turun yliopistosta 1984. Varatuomarin arvon hän sai 1994.
Laine oli Loimaan Seudun Osuuspankin harjoittelija 1984, Postipankin esimiesharjoittelija ja pankkilakimies 1985–1987, Turun Seudun Osuuspankissa konttorin johtaja 1987–1988, Janakkalan Osuuspankin pankinjohtaja 1988–1990, Nokian Osuuspankin toimitusjohtaja 1990, Tampereen Seudun Osuuspankin aluejohtaja 1990–1994, Valkeakosken Osuuspankin toimitusjohtaja 1994–1996 ja sitten Päijät-Hämeen Osuuspankin toimitusjohtaja. Kauppaneuvoksen arvonimen hän sai 2012.
Titan (Laibachin albumi)

| Titan 300 000 V> K. |
| --- | --- | --- |

Studioalbumin tiedot
 Julkaistu: 24. lokakuuta 2005
 Tuottaja(t): 300 000 V.K.
 Tyylilaji: transplanetaarinen sinfonia
 Kesto: 57.32
 Levy-yhtiö: NIKA & NSK Recording
300 000 V.K.:n muut julkaisut
| Hard Drive 1999 | Titan 2005 |   |
Titan on Laibachin sivuprojektin 300 000 V.K.:n neljäs ja toistaiseksi uusin albumi. Levy on "soundtrack" NASAn ja ESAn Saturnusta ja sen kuita, etenkin Titania, tutkivalle miehittämättömälle Cassini-Huygens -avaruuslennolle. Levyn musiikki on yhtyeen aiempiin tekno-levyihin verrattuna ambient-vaikutteisempaa. Levy on omistettu Gustav Holstille.
Kappaleet

Cassini-Huygens Mission
Titan
Hyperium
Saturn
Methan
Iapetus
Atmosphere
Rhea
Divisions
Musiikki: 300 000 V.K., paitsi Cassini-Huygens Mission, 300 000 V.K. ja Dejan Savič
Tuotanto: 300 000 V.K.
Jälkituotanto: 300 000 V.K. ja Dejan Savič
Laibach
| Eber | Dachauer | Saliger | Keller |
| --- | --- |
Diskografia::  Laibach | Rekapitulacija 1980–84 | Nova Akropola | Opus Dei | Slovenska Akropola | Krst Pod Triglavom-Baptism | Let It Be | Machbeth | Sympathy for the Devil | Kapital | NATO | Jesus Christ Superstars | WAT | Anthems | Volk | Laibachkunstderfuge | Iron Sky – The Original Film Soundtrack | Spectre | Also sprach Zarathustra | The Sound of Music | Laibach Revisited | Wir sind das Volk
Live::  Neu Konserwativ | The Occupied Europe Tour 1985 | Ljubljana-Zagreb-Beograd | The Occupied Europe NATO Tour 1994-1995 | Malci Belic, December 21, 1984 | The John Peel Sessions | Volk Tour London CC Club 16.04.2007 | We forge the future
DVD::  Laibach | Laibach 2 | Laibach 3 | Volk – Dead in Trbovlje
Sivuryhmät::  300 000 V.K. | Germania
Tevä

Tevä
Maanmittauslaitoksen ortoilmakuva Tevästä. Kuvan oikeassa yläkulmassa näkyy Mulkkusaaret.
| --- | --- |
Muut nimet:  Teväsaari
Sijainti:  64°21.852′N, 027°41.009′E, Paltamo Suomi
Vesialue:  Paltaselkä 
Pinta-ala:  n. 1,4 km2
| --- | --- |
Asukasluku:  kesäasuntoja
muokkaa - muokkaa wikitekstiä - muokkaa Wikidataa
Tevä tai Teväsaari on saari Oulujärven Paltaselällä Paltamon kunnassa Kainuussa. Saari sijaitsee noin kahdeksan kilometriä Kajaanin Paltaniemen kylältä pohjoiseen ja noin yhdeksän kilometriä Paltamon kirkonkylältä lounaaseen. Sen pinta-ala on noin 1,4 neliökilometriä. Saari on asumaton lukuun ottamatta kesäasuntoja.
Tevä muodostuu kahdesta laajemmasta maa-alasta, joita yhdistää kapea soinen kannas. Kannaksen poikki on aikoinaan kaivettu kanava, joka on lyhentänyt venematkaa Melalahdesta Paltaniemelle.[lähde? ] Saaren korkeimmat kohdat nousevat noin viisi metriä Oulujärven keskimääräisen pinnantason yläpuolelle. Saarella on yli 10 kesäasuntoa, joista suurin osa sijaitsee saaren luoteisosassa. Saaren luoteiskärjessä, Purjeniemessä, sijaitsee vanha tervahauta.
Timagoras

Timagoras (m.kreik. Τιμαγόρας) voi viitata seuraaviin:
Timagoras, hahmo kreikkalaisessa mytologiassa
Timagoras (toimi n. 540–530 eaa.), attikalainen savenvalaja
Timagoras Khalkislainen (400-luku eaa.), taidemaalari ja runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timagoras”, voi hakea sivunnimihaulla, laajalla sivunnimihaulla tai tekstihaulla.
Tarbagatai

Tarbagatai (ven. Тарбагата́й) on kaupunkimainen taajama Taka-Baikalian aluepiirin Petrovsk-Zabaikalskin piirissä Venäjällä. Se sijaitsee Hilok-joen rannalla 31 kilometriä Petrovsk-Zabaikalskista kaakkoon. Taajaman kautta kulkee Siperian rautatie. Asukkaita on 2 400 henkeä (vuonna 2009).
Paikkakunta on syntynyt Siperian rautatien rakentamisen yhteydessä vuosina 1905–1907. Vuonna 1946 se sai kaupunkimaisen taajaman aseman. Tarbagataissa toimii vuonna 1906 avattu ruskohiilikaivos, puunjalostusteollisuuden koneita valmistava tehdas ja maatalousyritys. Taajamassa on keskikoulu, lasten musiikkikoulu, vapaa-ajankeskus, kulttuuritalo ja sairaala.
Aiheesta muualla

Tarbagatai Taka-Baikalian tietosanakirjassa (venäjäksi)
Tarcisio Bertone

Tarcisio Bertone vuonna 2013
Tarcisio Pietro Evasio Bertone (s. 2. joulukuuta 1934) on katolisen kirkon kardinaali (2003), kardinaalivaltiosihteeri 2006–2013 ja camerlengo 2007–2014. Hän oli aiemmin Genovan arkkipiispa 2002–2006.
Bertone on kotoisin Romano Canavesesta Piemontesta. Hänet vihittiin papiksi 1960 ja hän oli myöhemmin Università Pontificia Salesianan moraaliteologian ja kanonisen lain professorina. Johannes Paavali II nimitti hänet 1991 Vercellin arkkipiispaksi, kunnes hänet nimettiin 1995 Uskonopin kongregaation jäseneksi. Hänestä tuli Genovan arkkipiispa 2002 ja kardinaali 2003. Bertone kuuluu Salesiaanien sääntökuntaan.
Aiheesta muualla

Kuvia tai muita tiedostoja aiheesta Tarcisio Bertone Wikimedia Commonsissa
Toivo Haaki

Toivo William Haaki (1. toukokuuta 1896 Hollola – 25. helmikuuta 1962 Helsinki) oli suomalainen eri esikuntatehtävissä toiminut kenraalimajuri.
Toivo Haakin vanhemmat olivat maanviljelijä Willehard Haaki ja Aura Salila ja puoliso vuodesta 1935 Signe Aune Stenfeldt. Haaki kävi kahdeksan luokkaa lyseota ja kauppaopiston vuonna 1917.
Hän osallistui Suomen sisällissotaan valkoisten joukossa vääpelinä. Haaki kävi ilmatorjunnan opintoja mm. Englannissa ja Ranskassa 1920-luvulla ja kävi Sotakorkeakoulun 1931. Hän toimi 1918–1919 Tampereen rykmentissä joukkueenjohtajana ja Rannikkotykistörykmentti 3:ssa patterin päällikkönä 1920. Jääkäritykistörykmentissä hän toimi patterin päällikkönä ja patteriston komentajana 1921–1931 välisenä aikana. Vuosina 1932–1936 hän toimi aluejärjestössä esikuntapäällikkönä sekä yleisesikunnassa toimistopäällikkönä 1937–1938. Sotakorkeakoulussa hän työskenteli opettajana 1939–1940. Jatkosodan aikana hän toimi Päämajassa osasto- ja toimistopäällikkönä. Sodan jälkeen hänellä oli sotilaspiirin ja sotilasläänin komentajuuksia 1945–1946. Puolustusvoimien pääintendenttinä Haaki toimi 1947–1950, minkä jälkeen hän siirtyi liikealalle.
Sotateknillisen aikakauslehden vastaava toimittaja Haaki oli 1924–1925. Everstiksi Haaki ylennettiin 22.12.1941 ja kenraalimajuriksi 1947.
The Roxx Regime Demos

| The Roxx Regime Demos Stryper |
| --- | --- | --- |

Studioalbumin tiedot
 Äänitetty : 1983
 Julkaistu: 10. heinäkuuta 2007
 Tyylilaji: glam metal, heavy metal, kristillinen metalli
 Kesto: 28.44
 Levy-yhtiö: Deep South Entertainment
Stryperin muut julkaisut
| Extended Versions 2006 | The Roxx Regime Demos 2007 | Murder by Pride 2009 |
The Roxx Regime Demos on Stryperin albumi, joka julkaistiin 10. heinäkuuta 2007. Se on alun perin demo, joka julkaistiin yhtyeen edellisen Roxx Regime -nimen alla vuonna 1983. Vaikka albumin virallinen julkaisupäivä oli 10. heinäkuuta 2007, sitä myytiin jo 7. heinäkuuta 2007. Tämä päiväys viittaa lukuun 777, jota Stryper tapasi käyttää konserteissaan 1980-luvulla.[lähde? ]
Kappaleet

From Wrong to Right – 4.00
My Love I'll Always Show (alkuperäinen rockversio) – 3.28
Loud N Clear – 3.42
You Know What To Do – 5.04
You Won’t Be Lonely – 3.55
Co’mon Rock – 3.42
Tank (Robert Sweetin rumpusoolo) – 0.42
Honestly (alkuperäinen demoversio) – 4.05
Kokoonpano

Robert Sweet – rummut
Michael Sweet – laulu
Scott Lane – kitara
Tim Gaines – basso
Arvostelut

AllMusic:
Aiheesta muualla

Stryper to re-release the original Roxx Regime demos from 1983 (Arkistoitu – Internet Archive) (PDF)
Albumi Allmusic-sivustolla
Albumi (Arkistoitu – Internet Archive) Piercing Metal -aivustolla
The Roxx Regime Demos Discogsissa. (englanniksi)
Albumi The Roxx Regime Demos Encyclopaedia Metallum -sivustolla (englanniksi)
Stryper
| --- | --- |
Studioalbumit::  The Yellow and Black Attack • Soldiers Under Command • To Hell with the Devil • In God We Trust • Against the Law • Reborn • The Roxx Regime Demos • Murder by Pride • The Covering • Second Coming • No More Hell to Pay • Fallen • God Damn Evil • Even the Devil Believes • The Final Battle
Livealbumit::  7 Weeks: Live in America, 2003 • Extended Versions • Greatest hits: Live in Puerto Rico • Live at the Whisky
Kokoelmat::  Can’t Stop the Rock • 7: the Best of Stryper • The Roxx Regime Demos • Icon
Tony Settember

Tony Settember (10. heinäkuuta 1923 Manila, Filippiinit – 4. toukokuuta 2014 Reno, Nevada) oli yhdysvaltalainen Formula 1 -kuljettaja. Hän osallistui seitsemään F1-osakilpailuun kausilla 1962–63. Hän oli parhaimmillaan yhdestoista Britannian GP:ssä 1962. Hän ajoi Emeryson- ja Scirocco-tiimeissä.
Tilburg

| Tilburg |
| --- | --- |
 Ilmakuva Tilburgiin
 lippu:  vaakuna
 Tilburg
 Koordinaatit: 51°33′00″N, 05°05′00″E 
Valtio:  Alankomaat
Provinssi:  Pohjois-Brabant
Kaupunkioikeudet:  1809
Hallinto:  
 – Pormestari:  Peter Noordanus
Pinta-ala:  
 – Kokonaispinta-ala:  118,88 km²
Väkiluku (2016):  212 946
 – Väestötiheys:  1 704 as./km²
 
 www.tilburg.nl 
Infobox OKVirheellinen NIMI-arvo: 
Tilburg on kaupunki Pohjois-Brabantissa, Alankomaissa lähellä Belgian rajaa. Kaupungissa on noin 213 000 asukasta (1.1.2016).
Tilburg on aiemmin tunnettu tekstiilikaupunkina, mutta perinteinen teollisuus on saanut väistyä pois modernien tehtaiden tieltä. Tilburgin Tekstiilimuseossa (Museum in Production) voi kuitenkin nähdä tämän ennen niin tärkeän osan Tilburgia.
Kaupungissa sijaitsee yliopisto, Universiteit van Tilburg (ennen Katholieke Universiteit Brabant). Yliopiston ja monien korkeakoulujen ansiosta Tiburgissa on yli 25 000 opiskelijaa.
Willem II on tilburgilainen jalkapalloseura, joka pelaa Alankomaiden pääsarjatasolla. Joukkueessa on aiemmin pelannut muun muassa Sami Hyypiä, Joonas Kolkka ja Jaap Stam.
Tilburg on mainittu asiakirjoissa ensimmäisen kerran vuonna 709.
Aiheesta muualla

Kuvia tai muita tiedostoja aiheesta Tilburg Wikimedia Commonsissa
Kaupungin kotisivu (hollanniksi)
Kartta Tilburgin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Tilausliikenne

Tilausliikenne tarkoittaa pääasiassa linja-autolla, mutta myös esimerkiksi raitiovaunulla suoritettavaa reittiliikenteen ulkopuolista ajoa, jossa kuljetetaan ennalta sovittua matkustajaryhmää.[lähde? ] Tilausajot ovat asiakkaan tilaamia kuljetuksia, joissa aikataulu, reitti, autokalusto ja mahdolliset oheispalvelut ovat asiakkaan tarpeiden mukaan määriteltyjä, eivätkä reittiliikenteen tapaan noudata liikennöitsijän asettamia kriteerejä. Lainsäädännön määritelmä tilausliikenteelle on “luvanvaraista henkilöliikennettä, jota harjoitetaan vain tilauksesta tilaajan määräämällä tavalla, sekä muuta luvanvaraista henkilöliikennettä, joka ei ole linjaliikennettä eikä ostoliikennettä.” Linja-autolla tilausajoja suorittavalta yritykseltä vaaditaan voimassa oleva joukkoliikennelupa, joka on autokohtainen. Lisäksi muihin EU-maihin ja Norjaan suuntautuvilta henkilöliikenteen kuljetuksilta vaaditaan yhteisölupa, joka myös on autokohtainen. Tilausajoa ajava liikenneväline on yleensä varustettu Tilausajo-kilvellä, jotta reittiliikennettä odottavat matkustajat eivät turhaan pyrkisi tilausajon kyytiin.
Kuljetusta tarvitseva ryhmä, kuten harrastusseura tai koulu, tilaa ajon liikennöitsijältä. Keväisin tärkeän osan linja-autojen tilausajoista muodostavat luokkaretket mm. huvipuistoihin ja leirikeskuksiin. Tilausliikenteen ajot voivat olla yksittäisiä ajomatkoja tai ennakkoon tietyn sopimuksen perusteella ajettavia toistuvia ajoja, esimerkiksi matkatoimistojen asiakaskuljetukset laivaristeilyille. Monella tilausajoja harjoittavalla liikennöitsijällä on oma matkatoimisto tai muu yhteistyökumppani, joka voi järjestää ryhmän majoitukset, ruokailut, laivaliput sekä muut etukäteen tilattavat ohjelmanumerot. Varuskuntien lomakuljetukset ovat usein varuskunnan tilaamia linja-autojen tilausajoja. Vaikka liikenne kulkee sovittuja reittejä ja säännöllisin väliajoin, se on suljettu varuskunnan ulkopuolisilta matkustajilta.
Nykyaikaisessa tilausajolinja-autossa on usein ilmastointi, WC, kahvinkeitin, jääkaappi sekä viihdejärjestelmä, sisältäen esimerkiksi DVD-soittimen, CD-vaihtimen ja radion. Suomessa tilausajoliikenteessä esiintyviä alusta- ja korimerkkejä ovat muun muassa Carrus, Lahden Autokori, MAN, Mercedes-Benz, Neoplan, Scania, Setra ja Volvo.
Tilausajojen yksi suurimpia etuja on joustavuus ryhmämatkoilla – reitiltä voidaan poiketa, matkanjohtajan niin halutessa, tai matkaohjelmaan voidaan tehdä muita tarvittavia muutoksia lennossa, mikäli käytettävissä oleva aika sen sallii. Tilausliikenteen tarjoukset ja sopimukset on suositeltavaa pyytää kirjallisesti ja niistä tulisi käydä ilmi seuraavat asiat: matkan aikataulu, matkan alkamis- ja päättymispaikka, linja-auton varustus, matkustajamäärä, hinta ja muut sopimukseen vaikuttavat tekijät.
Aiheesta muualla

Linja-autoliitto
Tilausajokuljettajat ry
Thomas Quasthoff

Thomas Quasthoff 2010
Thomas Quasthoff on (s. 9. marraskuuta 1959 Hildesheim, Länsi-Saksa) saksalainen bassobaritoni. Hän on tunnettu mahtavasta äänestään. Viime vuosina hän on noussut nopeasti kansainväliseksi kuuluisuudeksi.
Kuten monet lapset 1950- ja 60-lukujen vaihteessa, Quasthoff syntyi epämuodostuneena äitinsä pahoinvointilääkkeessä olleen talidomidin aiheuttaman myrkytyksen takia. Hän on vain noin 132 cm pitkä ja hänen käsivartensa ovat lyhyet ja epämuodostuneet. Tämä ei kuitenkaan estänyt häntä työskentelemästä laulajana. Quasthoffilta evättiin pääsy konservatorioon, sillä hän ei voi soittaa pianoa. Hänen vanhempansa hankkivat hänelle kuitenkin yksityisopettajan. Hänen laulajanuransa alkoi vuonna 1988 hänen voittaessaan tärkeän laulukilpailun Münchenissä. 2012 Quasthoff ilmoitti lopettavansa konsertoinnin terveyssyihin vedoten. Hän kuitenkin edelleen on jatkanut laulutaiteen opettajana ja mestarikurssien pitäjänä.
Quasthoff on ollut maailman parhaita ja kysytyimpiä baritoneja. Hän on berliiniläisen Hans Eisler -korkeakoulun professori. Lokakuussa 2008 hän vieraili Radion sinfoniaorkesterin solistina.
Kirjat

Thomas Quasthoff: Minun ääneni (Die Stimme). Suom. Riitta Virkkunen. Otava 2005
Topin seisake

Topin seisake on seisake Relletin ja Tuomiojan välissä nykyisen Siikajoen kunnan alueella Raahen radalla.
Liikennepaikka avattiin henkilö- ja tavaraliikenteelle 5. joulukuuta 1899. Tavaraliikenne lakkautettiin 1. heinäkuuta 1964 ja matkustajaliikenne 25. syyskuuta 1966. Itse liikennepaikka lakkautettiin 28. toukokuuta 1972.
Thomas Raggi

Thomas Raggi (s. 18. tammikuuta 2001 Rooma, Italia) on italialainen muusikko ja säveltäjä. Raggi on tunnettu muun muassa Måneskin-yhtyeen kitaristina. Vuonna 2017 yhtye sijoittui Italian X Factor -ohjelmassa toiseksi, ja nousi kansainväliseen suosioon voitettuaan vuoden 2021 Euroviisut.